Такато Наохиса

Такато Наохиса (1993 онд төрсөн) — Японы жүдочин. Дэлхийн 3 удаагийн аварга.

 Тамирчин 
Такато Наохиса жүдогийн 60 кг жинд барилддаг. Хөмрөх (үчимата) мэх хийдэг. 

2013 онд Рио-де-Жанейрод болсон ДАШТ-нд Унгар, Колумбаас ирсэн хоёр бөхийг цэвэр ялж, Казахстаны бөхийг нэг юкогоор, Өмнө Солонгосын Ким Вонь-жинийг хоёр вазариар дийлсний дараа Монголын Амартүвшинээс оноо салгаж амжаагүй боловч торгуулийн дутуугаар хожоод 20 насандаа дэлхийн аварга болсон. 

Үүнээс урьд Такато өсвөрийн (2009) болон залуучуудын (2011) ДАШТ-д түрүүлж, 2012 оноос Их дуулга, Мастеруудын тэмцээн гээд очсон л бол алтан медаль шүүрдэг болчхоод байсан. 

2014 оны Челябинскийн ДАШТ-ээс хүрэл, 2016 оны Рио-де-Жанейрын олимпоос хүрэл медаль хүртэв. 

 Хувь хүн 
Такато Наохиса 1992 оны 5 сарын 30-нд Япон улсын Точиги аймгийн Шимоцүкэ хотод төрсөн. 

Япон үндэстэн. 7 настайгаасаа жүдогоор хичээллэжээ. 2012-2016 онд Токай их сургуульд суралцсан. 

2014 онд нэг орны жүдочин Абэ Канатай гэрлэсэн. 2015 онд хүүтэй болсон. 

 Цахим холбоос 
 judoinside.com: Naohisa Takato

Ангилал:Японы жүдоч
Ангилал:Жүдогийн дэлхийн аварга
Ангилал:Жүдогийн азийн аварга
Ангилал:Японы олимпын оролцогч
Ангилал:2016 оны зуны олимпод оролцогч
Ангилал:Точиги мужийн хүн
Ангилал:Япончууд
Ангилал:1993 онд төрсөн